29. ΑΝΑΓΚ. ΝΟΜΟΣ υπ’ αριθ. 416 της 18/23 Μαΐου 1968 (ΦΕΚ Α΄ 113) Περί υπαγωγής του Κέντρου Ερευνών Εθνικής Αμύνης υπό το Γ.Ε.ΕΘ.Α. Άρθρ.1.-Το δια της ΓΕΕΘΑ/Δ1/1 Φ.9904/01/18 (30.12.67) αποφάσεως του Προέδρου της Κυβερνήσεως και Υπουργού Εθνικής Αμύνης συσταθέν και λειτουργούν ενιαίον Κέντρον Ερευνών δια τους τρεις Κλάδους των Ενόπλων Δυνάμεων υπό τον τίτλον «Κέντρον Ερευνών Εθνικής Αμύνης (Κ.Ε.ΕΘ.Α.)» από 1ης Ιαν. 1968 και εφεξής καθίσταται διοικητικώς και οικονομικώς ανεξάρτητος μονάς, υπαγομένη απ’ ευθείας εις το Γ.Ε.ΕΘ.Α. Άρθρ.2.-Δι’ αποφάσεων του επί της Εθνικής Αμύνης Υπουργού, δυναμένων και να μη δημοσιεύωνται εις την Εφημερίδα της Κυβερνήσεως, θέλουσι καθορισθή τα της οργανώσεως, διοικήσεως και λειτουργίας της κατά το προηγούμενον άρθρον μονάδος. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 